Tilgangur samningsins er að koma í veg fyrir og upplýsa mál sem lúta að hagræðingu úrslita íþróttakappleikja og stuðla að því refsað sé fyrir brot af því tagi Undirritun samnings í Strasbourg um samning gegn hagræðingu úrslita Íþróttanefnd Evrópuráðsins * hefur í tvö ár unnið að gerð samnings um hagræðingu úrslita íþróttakappleikja . Ráðherranefnd Evrópuráðsins samþykkti samninginn þann 9. júlí 2014 . Í samningnum er kveðið á um ýmsar aðgerðir sem löndin hyggjast beita hvert í sínu landi og sameiginlega í alþjóðlegu samstarfi til þess að berjast gegn hagræðingu úrslita íþróttakappleikja en talsverð aukning hefur orðið á málum sem tengjast veðmálum og hagræðingu úrslita kappleiki í íþróttum í Evrópu og víðar . Tilgangur samningsins er að koma í veg fyrir og upplýsa mál sem lúta að hagræðingu úrslita íþróttakappleikja og stuðla að því refsað sé fyrir brot af þessu tagi . Ekki síður er markmið samningsins að skiptast á upplýsingum á alþjóðlegum vettvangi og samhæfa samstarf stjórnvalda og viðeigandi stofnana við íþróttasamtök og aðila sem vinna í getraunatengdri starfsemi . Með samningnum er einnig verið að verja heiðarleika og gildi íþrótta en mikil aukning á fjármagni í ýmsum íþróttagreinum hefur orðið til þess að auka ólöglega veðmálastarfsemi og hefur hætta á að úrslitum sé hagrætt í kappleikjum sem veðjað er á aukist umtalsvert samfara þessari þróun . Undirritun samningsins fór fram í Strasbourg þann 13. nóvember 2014 . Berglind Ásgeirsdóttir sendiherra Ísland í París undirritaði samninginn fyrir Íslands hönd . Með henni á myndinni ( t.h. ) er Gabriella Battaini-Dragoni aðstoðarframkvæmdastjóri Evrópuráðsins . Samninginn í heild má lesa í enskri útgáfu á heimasíðu Evrópuráðsins .